The Kingdom of Loathing

***The Kingdom of Loathing*** (**KoL**) er et humoristisk MMORPG-spill som ble utviklet i 2003 av Zack «Jick» Johnson og Josh «Mr. Skullhead» Nite. Spillet hadde i 2008 mellom 100 000 og 150 000 spillere.

Spillet er tekstbasert og illustrasjonene er håndtegnene strekfigurer. Mye av humoren i spillet er referanser til ulike typer populærkultur, blant annet film, musikk, videospill og bøker. Spillerne går rundt i en surrealistisk verden full av ordspill og satire, i kampen for å skaffet seg kjøtt, som er pengeenheten i kongeriket, våpen, erfaring og andre ting.

## Handlingsreferat
Området som handlingen er lagt til pleide å være et fredelig sted under kongerikets hersker Kong Ralph XI. Men en dag ankommer en trollkvinne som fengslet kong Ralph XI. Etterpå dukket det opp flere monster, og under kontroll av trollkvinnen forårsaket dette problemer i kongeriket. I kong Ralphs fravær holdes mesteparten av makten i et råd, men de klarer ikke å gjøre noe særlig med alle problemene som har oppstått. Så det blir opp til spilleren løse situasjonen. Først ankommer spilleren kongeriket og gjennomfører en veiledning, deretter blir de rådet til å bli med i et laug.

Etter hvert blir spilleren informert om at en mystisk gjenstand, som tilhører lauget, visstnok har blitt stjålet av deres nemesis. Spilleren blir sendt for å hente denne legendariske gjenstanden og senere - etter å ha fått mer erfaring - vil spilleren bli informert om nemesisens plassering i en mørk og uhyggelig hule. Etter å ha håndtert stadig tøffere snikmordere sendt av nemesis, vil spilleren til slutt kunne nå nemesisens hemmelige tropiske gjemmested. I løpet av spillet må nemesis beseires fire ganger, før nemesisen begraver seg selv - så vel som hulen sin. Men ingen mystisk gjenstand som tilhører lauget er å finne.

Men etter at spilleren omsider kommer tilbake til lauget, vil man få beskjed om at gjenstanden egentlig aldri ble stjålet. Den hade bare blitt midlertidig fjernet, for å bli vasket og renset av en ny ansatt som heter Larry. Det aller siste oppdraget gis når karakteren har nådd nivå 13, og fullført alle de andre oppdragene. Da vil rådet erklære at spilleren klar til å ta opp kampen mot den slemme trollkvinnen, ettersom hun arrangerer en slags konkurranse. Etter å ha slått ut alle de andre konkurrentene blir spilleren erklært som vinner, og den slemme trollkvinnen takker karakteren for å ha håndtert de siste eventyrerne som tjente som en trussel mot henne. Deretter slår hun ut spilleren med en rosa gass.

Når spilleren våkner igjen, avsløres det fra hodeskallen til en knapt levende eventyrer ved navn Frank at den frekke trollkvinnen har terrorisert kongeriket i 4 000 år. Men rådets korrupte natur har forhindret noen i å faktisk lykkes med å bli kvitt trollkvinnen. Med Franks hjelp gjennom en labyrint vil karakteren komme over seks låser til en inngang. Seks forskjellige nøkler kreves for å komme inn (deriblant nøklene til de tre mektige arkitektoniske eldste)

Etter å ha funnet alle disse nøklene, og kommet seg gjennom en rekke prøvelser for å nå toppen av trollkvinnens tårn, kommer spilleren ansikt til ansikt med trollkvinnen. Men spilleren blir slått ut nok en gang, og Frank ber spillere finne Nagamars tryllestav - som tilhørte nekromantikeren Nagamar. Etter å ha funnet tryllestaven, skal spilleren slåss mot trollkvinnen enda en gang - og dette skal omsider føre til hennes endelige nederlag. Spilleren kan deretter frigjøre Kong Ralph fra fangenskap. Dette gjenoppretter kongens rettmessige makt, og fører til at rådet blir foreldet - til stor forferdelse for alle rådsmedlemmene.

## Referanser


## Eksterne lenker
*